Farangur 1 - Bláfjallakvísl ( Skilinn eftir við afhendingu gagna fimmtudag og föstudag ) Þátttakendur geta skilið eftir tösku við afhendingu gagna . Þessum farangri verður komið fyrir á syðri árbakka Bláfjallakvíslar . Í töskunni geta t.d. verið skór , fatnaður og orka . Þyngd að hámarki 3 kg og stærð ca 20 cm x 35cm . Ekki er borin ábyrgð á farangrinum og ættu því engin verðmæti að vera í innihaldi hans . Ekki sími , vegabréf , peningar eða bíllyklar . Til að þessi flutningur sé mögulegur fyrir þátttakendur þurfa allir að taka tillit til þunga og umfangs . Hámarks þyngd hverrar tösku er 3 kg og umfang ca. 20 x 35 cm . Farangur verður vigtaður við móttöku hans við afhendingu gagna . Að hlaupinu loknu verða töskurnar fluttar til Reykjavíkur og eru þátttakendur vinsamlegast beðnir að sækja þær í Skautahöllina í Laugardal á laugardagskvöld um leið og rútur koma úr Húsadal eða á sunnudagsmorgun ( daginn eftir hlaup ) frá kl. 10 - 12 . Mánudaginn ( tveimur dögum eftir hlaup ) kl. 9 - 16 verður einnig hægt að sækja töskur og er það síðasti frestur til að sækja farangurinn . Farangur 2 - Það sem þarf með í hlaupið Meðalhiti í júlí á Laugaveginum er um 7 - 8°C . Gera má ráð fyrir að brugðið geti til beggja vona með hitastig og veðurskilyrði . Af fenginni reynslu af veðri í Laugavegshlaupi er mikilvægt að vera vel búinn og fara eftir fyrirmælum hlaupstjóra varðandi klæðnað . Æskilegt er að hlaupaskór séu með grófum sóla og búið að hlaupa þá til þannig að ekki verði hætta á blöðrum . Vatnsvarðir skór eru taldir góðir en athugið þó að sumir þeirra halda vatni frekari inni í skónum en úti . Lágar legghlífar eru góðar til að hindra að snjór og möl komist ofan í skóna ( sjá dæmi um slíka hlíf hér ) . Nánari upplýsingar um útbúnað hlaupara má finna hér . Farangur 3 - Eftir hlaup Farangur sem þátttakendur vilja eiga aðgang að að loknu hlaupi í Þórsmörk er tekinn með í rútuna í Landmannalaugar frá Reykjavík kl. 04:30 á hlaupdag . Farangur úr Landmannalaugum verður geymdur í tjöldum á marksvæði í Húsadal . Hlauparar eru beðnir að stilla farangri í hóf og merkja hann vel en engin ábyrgð er tekin á verðmætum í farangri . Óskað er eftir því að töskur sem hlauparar vilja hafa aðgang að í Þórsmörk séu merktar með farangursmiða eins og sést hér fyrir neðan og þeir fá afhendan með hlaupanúmerinu sínu við afhendingu gagna . Að hlaupinu loknu verður bæði farangur 1 og annað sem skilið er eftir í Landmannalaugum eða Þórsmörk flutt til Reykjavíkur og eru þátttakendur vinsamlegast beðnir að sækja sitt dót í Skautahöllina í Laugardal á laugardagskvöld um leið og rútur koma úr Húsadal eða á sunnudagsmorgun ( daginn eftir hlaup ) frá kl. 10 - 12 . Mánudaginn ( tveimur dögum eftir hlaup ) kl. 9 - 16 verður einnig hægt að sækja töskur og er það síðasti frestur til að sækja farangurinn . Ósóttum farangri verður hent eftir þann tíma þar sem framkvæmdaaðilar hlaupsins hafa ekki aðstöðu til að geyma hann lengur . Athugið að þar er engin önnur aðstaða en guðsgræn náttúran . Samstarfsaðilar Íþróttabandalag Reykjavíkur ( ÍBR ) var stofnað 1944 og eru samtök íþróttafélaganna í Reykjavík . Árlega hefur Íþróttabandalagið umsjón með fimm stórum íþróttaviðburðum : Laugavegshlaupið í júlí , Reykjavíkurmaraþon Íslandsbanka í ágúst , Miðnæturhlaup Suzuki í júní , Norðurljósahlaup Orkusölunnar í febrúar og Reykjavíkurleikar í janúar .